ai4bharat/Pralekha huggingface dataset:
વેપાર અને ઉદ્યોગ મંત્રાલય
લોજિસ્ટિક્સ ડિવિઝને લોજિસ્ટિક્સ સેવાઓને લગતી સમસ્યાઓ માટે ઉદ્યોગ માટે ગતિશીલ વપરાશકર્તા ક્રિયાપ્રતિક્રિયા ડેશબોર્ડ રજૂ કર્યુ
લોજિસ્ટિક્સ ડિવિઝન, ડિપાર્ટમેન્ટ ફોર પ્રમોશન ઑફ ઇન્ડસ્ટ્રી એન્ડ ઇન્ટરનલ ટ્રેડ ની નવી પહેલ હેઠળ લોજિસ્ટિક્સ સેવા સંબંધિત મુદ્દાઓ ડિજિટલ બનશે
લોજિસ્ટિક્સ ડિવિઝનની નવી ડિજિટલ પહેલ, DPIIT ઉદ્યોગ એસોસિએશનોને એક જ ક્લિકથી સેવા સંબંધિત સમસ્યાઓને હાઇલાઇટ કરવામાં મદદ કરશે
લોજ, ટ્રેક અને રિઝોલ્વ: ઉદ્યોગ સંગઠનો નવા ડેશબોર્ડ હેઠળ લોજિસ્ટિક્સ ડિવિઝન, DPIIT સાથે મુદ્દાઓ/સૂચનોની નોંધણી કરી શકે છે
ઉદ્યોગ સંગઠનો અને વેપારી સંસ્થાઓએ હવે સરકારને લોજિસ્ટિક્સ સેવાઓ સંબંધિત મુદ્દાઓ અને સૂચનો પ્રકાશિત કરવા માટે કાગળના પત્રવ્યવહારનો બોજ ઉઠાવવો પડશે નહીં. લોજિસ્ટિક્સ ડિવિઝન, ડિપાર્ટમેન્ટ ફોર પ્રમોશન ઑફ ઇન્ડસ્ટ્રી એન્ડ ઇન્ટરનલ ટ્રેડ ની નવી ડિજિટલ પહેલ - વપરાશકર્તા-ઇન્ટરેક્ટિવ ડેશબોર્ડની રચના - હવે અધિકૃત વપરાશકર્તા સંગઠનોને લોગ-ઇન કરવાની અને સરકારને ટ્રૅક કરવા માટે સમસ્યાઓ અથવા સૂચનોથી પારદર્શક રીતે ઉકેલ લાવવા મંજૂરી આપશે. અને તેને ઉદ્યોગ માટે એક નવતર પહેલ તરીકે જોવામાં આવી રહી છે જે ડિવિઝનને માત્ર એક જ મંત્રાલય/વિભાગને જ નહીં પરંતુ અનેક મંત્રાલયો/વિભાગોને પણ સંબોધિત કરવાની મંજૂરી આપશે.
સિસ્ટમનું એક વપરાશકર્તા પ્રદર્શન તાજેતરમાં યોજવામાં આવ્યું હતું જેમાં ભારતમાં લોજિસ્ટિક્સ સેવાઓ સાથે સંકળાયેલા તમામ મોટા ઉદ્યોગ સંગઠનોની ભાગીદારી જોવા મળી હતી. પ્રદર્શનમાં, સિસ્ટમના પ્રોટોટાઇપ અને તેના ફાયદા વિશે ચર્ચા કરવામાં આવી હતી. આ પછી ડેશબોર્ડ પર વિગતવાર પ્રદર્શન કરવામાં આવ્યું હતું જે ઉદ્યોગ અને એજન્સીઓને સતત દ્વિ-માર્ગી સંચાર સાથે નજીક લાવશે જે પ્રતિભાવશીલ શાસનમાં મદદ કરશે. આ પહેલથી પ્રક્રિયાગત સમસ્યાઓની ઓળખ કરવામાં મદદ મળવાની અપેક્ષા છે જે લોજિસ્ટિક્સમાં ઓછી કાર્યક્ષમતા અને ઉચ્ચ લોજિસ્ટિક્સ ખર્ચ તરફ દોરી જાય છે.
સરકારના મંતવ્યોનો પડઘો પાડતા, પ્રદર્શન માટે હાજર તમામ ઉદ્યોગ સંગઠનોના વરિષ્ઠ પદાધિકારીઓએ પહેલને ખૂબ જ જરૂરી સાધન તરીકે આવકાર્યું જે વેપાર અને એજન્સીઓ વચ્ચેના સંચાર તફાવતને નોંધપાત્ર રીતે ઘટાડશે. યુઝર ઇન્ટરેક્શન ડેશબોર્ડ એ લોજિસ્ટિક્સ ડિવિઝન, DPIIT દ્વારા દેશમાં લોજિસ્ટિક્સ કાર્યક્ષમતાના ટેક્નોલોજી, સેવાઓ અને માનવ સંસાધન સંબંધિત પાસાઓને સંબોધવા માટે વિકસાવવામાં આવી રહેલી અનેક પહેલોનો એક ભાગ છે.
ડેશબોર્ડ ટૂંક સમયમાં સેક્ટરમાં તમામ અધિકૃત એસોસિએશનો માટે શરૂ થવાની અપેક્ષા છે. લોજિસ્ટિક્સ વિભાગના વરિષ્ઠ અધિકારીઓએ એ પણ સંકેત આપ્યો છે કે લોજિસ્ટિક્સમાં સેવા સંબંધિત મુદ્દાઓના આંતર-મંત્રાલય સંકલનને સુવ્યવસ્થિત કરવા માટે, PM ગતિશક્તિ હેઠળ નેટવર્ક પ્લાનિંગ ગ્રુપ  જેવી સંસ્થાકીય મિકેનિઝમ પણ વિચારણા હેઠળ છે. આવા પ્રયાસોથી ભારતની લોજિસ્ટિક્સ કાર્યક્ષમતામાં નોંધપાત્ર વધારો થવાની અપેક્ષા છે.
SD/GP/JD
(Visitor Counter : 117
પ્રધાનમંત્રીનું કાર્યાલય
પ્રધાનમંત્રીએ સૌર ઊર્જાનો ઉપયોગ કરવા માટે ગોવા સોલર રૂફટોપ પોર્ટલની પ્રશંસા કરી
પ્રધાનમંત્રી શ્રી નરેન્દ્ર મોદીએ કહ્યું છે કે ગોવા સોલર રૂફટોપ પોર્ટલ સૌર ઊર્જાનો ઉપયોગ કરવા અને ટકાઉ વિકાસને આગળ ધપાવવાની દિશામાં એક સારું પગલું છે. સોલાર રૂફટોપ ઓનલાઈન પોર્ટલ goasolar.inને ગોવા એનર્જી ડેવલપમેન્ટ એજન્સી  દ્વારા નવી અને નવીનીકરણીય ઊર્જા વિભાગ અને વીજળી વિભાગના સહયોગથી વિકસાવવામાં આવ્યું છે.
ગોવાના મુખ્ય પ્રધાન ડૉ. પ્રમોદ સાવંતના ટ્વીટ થ્રેડના જવાબમાં, પ્રધાનમંત્રીએ ટ્વીટ કર્યું:
"સૌર ઊર્જાનો ઉપયોગ કરવા અને ટકાઉ વિકાસને આગળ વધારવા તરફ સારું પગલું."
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ હનુક્કાહ નિમિત્તે બેન્જામિન નેતન્યાહુ અને ઈઝરાયેલના લોકોને શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ બેન્જામિન નેતન્યાહુ, ઈઝરાયેલના લોકો અને વિશ્વભરમાં પ્રકાશના આ તહેવારની ઉજવણી કરનારાઓને હનુક્કાહની શુભેચ્છાઓ પાઠવી છે.
પ્રધાનમંત્રીએ ટ્વીટ કર્યું;
“મારા મિત્ર બેન્જામિન નેતન્યાહુ, ઇઝરાયેલના મિત્રો અને વિશ્વભરમાં પ્રકાશના આ તહેવારની ઉજવણી કરનારાઓને હનુક્કાહની શુભેચ્છાઓ. ચગ સેમેચ.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે ભારત અને ઈજીપ્ત વચ્ચે કૃષિ અને સંબંધિત ક્ષેત્રોમાં સહયોગ માટેના સમજૂતી કરારોને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રી મંડળની બેઠકે ભારત અને ઈજીપ્ત વચ્ચે કૃષિ અને સંબંધિત ક્ષેત્રોમાં સહયોગ અંગેના સમજૂતી કરારો  પર હસ્તાક્ષર કરવા માટે મંજૂરી આપી હતી.
આ સમજૂતી કરારો પાક , કૃષિને લગતી જૈવિક ટેકનોલોજી, નેનો-ટેકનોલોજી, સિંચાઈ અને જળ વ્યવસ્થાપન ટેકનોલોજી જેમાં જળ સંચયન અને સુક્ષ્મ સિંચાઈની પદ્ધતિઓનો સમાવેશ થાય છે, ઊર્જા ઉત્પાદન માટે કૃષિ કચરાનું વ્યવસ્થાપન, ખાદ્યાન્ન સુરક્ષા, સલામતી અને ગુણવત્તા, બાગાયતી, ઓર્ગેનિક ખેતી, પશુપાલન, પશુધન સંવર્ધન, ડેરી ઉદ્યોગ, મત્સ્યઉદ્યોગ, ઘાસચારા ઉત્પાદન, પ્રાણીજન્ય ઉત્પાદનો અને મુલ્ય વર્ધન, છોડ અને પ્રાણીજન્ય ઉત્પાદનોના વ્યાપારમાં તેને લગતી સ્વચ્છતા અને જીવાંતને લગતી સ્વચ્છતા, નાના પાયે કૃષિની મશીનરી, કૃષિ વ્યાપાર અને માર્કેટિંગ, લણણી પૂર્વે અને લણણી પછીની પદ્ધતિઓ, ખાદ્ય ટેકનોલોજી અને પ્રક્રિયા; કૃષિમાં સંકલિત જીવાંત વ્યવસ્થાપન; કૃષિનું વિસ્તરણ અને ગ્રામીણ વિકાસ, કૃષિ વેપાર અને રોકાણ, ઈન્ટેલેકચ્યુઅલ પ્રોપર્ટી રાઈટ્સ ઈશ્યુ, ટેકનિકલી કેવી રીતે કરવું તેના મુદ્દાઓ અને બીજ ક્ષેત્રમાં માનવ સંસાધન, માળખાકિય વિકાસ અને કૃષિ તથા સંબંધિત ક્ષેત્રોમાં ક્ષમતા નિર્માણ તેમજ બંને પક્ષો દ્વારા પારસ્પરિક સમજૂતી વડે નક્કી કરવામાં આવનાર અન્ય સંલગ્ન ક્ષેત્રોનો સમાવેશ થાય છે.
આ સહયોગમાં સંશોધન વૈજ્ઞાનિકો અને નિષ્ણાતોનું આદાન-પ્રદાન; કૃષિને લગતી માહિતી અને વૈજ્ઞાનિક પ્રકાશનો નું આદાન-પ્રદાન; જંતુરહિત અને કૃષિ ટેકનોલોજીનું આદાન-પ્રદાન; અને સંયુક્ત સેમીનાર, વર્કશોપ, પરિસંવાદ તથા અન્ય તેના જેવી પ્રવૃત્તિઓના આયોજનનો પણ સમાવેશ કરવામાં આવશે.
આ એમઓયુ અંતર્ગત પારસ્પરિક હિતને લગતી બાબતો પર સહયોગ વધારવા માટે એક સંયુક્ત કાર્યકારી જૂથ ની રચના પણ કરવામાં આવશે જેમાં દ્વિપક્ષીય મુદ્દાઓ પર ચર્ચાઓ કરવામાં આવશે. આ સંયુક્ત જૂથ શરૂઆતના બે વર્ષમાં ઓછામાં ઓછું વર્ષે એક વાર ભારત અને ઈજીપ્તમાં વારાફરતી મળશે અને સંયુક્ત કાર્યોને લગતા કાર્યક્રમો, સુવિધા અને પરામર્શ જેમાં ચોક્કસ મુદ્દાઓને લઈને વધારાની પુરક સંધિઓનો બાબતે ચર્ચા કરશે.
RP
(Visitor Counter : 147
પ્રધાનમંત્રીનું કાર્યાલય
પ્રધાનમંત્રીએ શહીદ ભગત સિંહને તેમની જયંતિ નિમિત્તે શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ શહીદ ભગતસિંહને તેમની જયંતિ નિમિત્તે શ્રદ્ધાંજલિ અર્પણ કરી.
એક ટ્વિટમાં પ્રધાનમંત્રીએ કહ્યું;
"મહાન સ્વાતંત્ર્ય સેનાની શહીદ ભગત સિંહને તેમની જન્મજયંતિ નિમિત્તે વિનમ્ર શ્રદ્ધાંજલિ.
વીર ભગતસિંહ દરેક ભારતીયના હૃદયમાં વસે છે. તેમના સાહસી બલિદાનથી અસંખ્ય લોકોમાં દેશભક્તિની ચિનગારી પ્રજ્વલિત થઈ. હું તેમની જયંતિ નિમિત્તે તેમને નમન કરું છું અને તેમના ઉમદા આદર્શોને યાદ કરું છું."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માહિતી અને પ્રસારણ મંત્રાલય
એર ઇન્ડિયાના મુસાફરોને શિકાગોથી દિલ્હી સુધી પહોંચવા માટે ત્રણ ગણો ટિકિટ ચાર્જ આપવો પડ્યો એવા વાયરલ વિડીયો ના સમાચાર ખોટા
એર ઇન્ડિયાની શિકાગોથી દિલ્હીની કોઈ ફ્લાઇટ જ નથી
એક વાયરલ વિડીયોમાં એવો દાવો કરાયો છે કે એર ઇન્ડિયાની શિકાગોથી દિલ્હીની ફ્લાઈટમાં social distancing ના નિયમો પળાયા નહોતા અને મુસાફરો પાસેથી ત્રણ ગણો ચાર્જ વસૂલ કરવામાં આવતા મુસાફરોએ ખૂબ દલીલો કરવી પડી હતી .નાગરિક ઉડ્ડયન મંત્રાલય ભારત સરકાર તરફથી આ સમાચાર અંગે સ્પષ્ટતા કરવામાં આવી છે કે આ વિમાન વાસ્તવમાં પડોશી દેશની એરલાઇન નું વિમાન હતું નહીં કે ભારતની એર ઇન્ડિયાનું. સમાચાર ને ફગાવી દેતા નાગરિક ઉડ્ડયન મંત્રાલયે એમ પણ કહ્યું છે કે વંદે ભારત મિશન અંતર્ગત વિદેશમાં ફસાયેલા ભારતીયોને લાવવાનું ટાઈમ ટેબલ ભારત સરકારે જાહેર કરી દીધું છે અને તેમાં મુસાફરો પાસેથી વધારાનો ચાર્જ લેવાની કોઈ દરખાસ્ત નથી .પશ્ચિમ એશિયા ,દક્ષિણ પૂર્વ એશિયા, ઇંગ્લેન્ડ તેમજ અમેરિકામાંથી ફસાયેલા ભારતીયોને માદરે વતન લાવવાની સરકારની યોજના છે. ભારત સરકારના માહિતી અને પ્રસારણ મંત્રાલયના એક એકમ પ્રેસ ઇન્ફર્મેશન બ્યૂરો દ્વારા ખોટા અને બનાવટી સમાચારોને ખુલ્લા પાડવા ફેક્ટ ચેકિંગ કરવામાં આવે છે જેમાં સરકારના સંબંધિત મંત્રાલય કે વિભાગ પાસેથી સત્તાવાર માહિતી મેળવીને ખુલાસો કરવામાં આવે છે
(Visitor Counter : 124
મહિલા અને બાળ વિકાસ મંત્રાલય
શ્રી અજય તિર્કીએ મહિલા અને બાળ વિકાસ મંત્રાલયમાં સચિવનો પદભાર સંભાળ્યો
શ્રી અજય તિર્કીએ આજે નવી દિલ્હીમાં મહિલા અને બાળ વિકાસ મંત્રાલય માં સચિવના રૂપમાં પદભાર સંભાળ્યો. તેઓ મધ્ય પ્રદેશ કેડરના 1987 બેચના આઈએએસ અધિકારી છે. તેમણે શ્રી રવીન્દ્ર પવારનું સ્થાન લીધું છે, જે ગઈકાલે સેવા નિવૃત્ત થઇ ગયા છે.
શ્રી અજય તિર્કી સચિવનો પદભાર સંભાળતા પહેલા આ જ મંત્રાલયમાં અધિક સચિવનું પદ સંભાળી રહ્યા હતા. મહિલા અને બાળ વિકાસ મંત્રાલયમાં અપર સચિવના રૂપમાં પદભાર સંભાળતા પહેલા તેમણે વર્ષ 2017માં ભારત સરકારના માનવ સંસાધન વિકાસ મંત્રાલયના શાળાકીય શિક્ષણ અને સાક્ષરતા વિભાગમાં સંયુક્ત સચિવના રૂપમાં કામ કર્યું હતું. તેઓ વર્ષ 2004થી વર્ષ 2009 સુધી સંરક્ષણ મંત્રાલયમાં નિર્દેશક અને સંયુક્ત સચિવના રૂપમાં ડેપ્યુટેશન પર પણ રહી ચુક્યા છે.
શ્રી અજય તિર્કી વર્ષ 2015થી વર્ષ 2017 સુધી મધ્ય પ્રદેશના રાજ્યપાલના મુખ્ય સચિવ હતા અને તેમને હોમ કેડરમાં પોતાની નિમણૂકોમાં ચિકિત્સા શિક્ષણ, શ્રમ અને રોજગાર તથા ગ્રામિણ વિકાસના વિભાગો ને સંભાળવાનો વ્યાપક અનુભવ છે. તેઓ રાજ્ય સહકારી માર્કેટિંગ એસોસિએશન , મધ્ય પ્રદેશના વ્યવસ્થાપન નિર્દેશક પણ રહી ચુક્યા છે. આ અગાઉ તેઓ સીધી, હોશંગાબાદ અને રાયપુરના જીલ્લા કલેકટર હતા.
તે સિવાય તેમણે મધ્ય પ્રદેશમાં ભારતીય વહીવટી સેવાના એક અધિકારીના રૂપમાં જુદા જુદા પદો ઉપર કામ કર્યું છે.
GP/DS
(Visitor Counter : 144
ગૃહ મંત્રાલય
કોવિડ-19 સામેની લડાઇમાં 21 દિવસ સુધી રાષ્ટ્રવ્યાપી લૉકડાઉન દરમિયાન આવશ્યક ચીજવસ્તુઓનો પૂરવઠો જાળવી રાખવા ગૃહ મંત્રાલયે SOP બહાર પાડી
કેન્દ્રીય ગૃહ મંત્રાલયે  આજે કોરોના વાયરસના ઉપદ્રવ સામેની લડાઇમાં 21 દિવસના રાષ્ટ્રવ્યાપી લૉકડાઉન દરમિયાન લોકોને પડતી મુશ્કેલીઓમાંથી રાહત આપવા માટે જીવન જરૂરી ચીજવસ્તુઓનો પૂરતો પૂરવઠો જળવાઇ રહે તે સંદર્ભે પ્રમાણભૂત પરિચાલન પ્રક્રિયા  બહાર પાડી છે.
કેન્દ્રીય ગૃહ સચિવ, શ્રી અજય કુમાર ભલ્લાએ તમામ રાજ્યો/ કેન્દ્ર શાસિત પ્રદેશોને પત્ર લખ્યો હતો અને લૉકડાઉનના સમયગાળા દરમિયાન લોકોને જીવન જરૂરિયાતાની ચીજવસ્તુઓનો પૂરતો પૂરવઠો જળવાઇ રહે તે સુનિશ્ચિત કરવા માટે કહ્યું હતું. આ માટે, SOPમાં સૂચવવામાં આવ્યું છે કે, સામાજિક અંતર જાળવી રાખવા માટે ઇ-કોમર્સ કામગીરીનું પરિચાલન ચાલુ રાખવામાં આવે અને આવશ્યક ચીજવસ્તુઓની હોમ ડિલિવરીને પ્રોત્સાહન આપવામાં આવે.
SOPમાં સૂચવવામાં આવ્યું છે કે, પૂરવઠા સાંકળમાં સંકળાયેલા કર્મચારીઓ અથવા લોકોને ઇ-પાસ અથવા અથવા માન્ય ફોટો ઓળખ કાર્ડ રજૂ કરવાથી સંબંધિત સત્તામંડળ દ્વારા ઇશ્યુ કરવામાં આવેલા કોઇપણ પ્રમાણપત્રની મદદથી આવનજાવનની મંજૂરી આપવામાં આવે છે. બિનસંગઠિત ક્ષેત્રમાં કામ કરતા લોકો જો આવશ્યક ચીજવસ્તુઓના પૂરવઠામાં સંકળાયેલા હોય તો, સ્થાનિક સત્તામંડળ દ્વારા માન્યતા / પ્રમાણીકરણના આધારે મંજૂરી આપવામાં આવે છે.
SOP એવું પણ સૂચિત કરે છે કે, આવશ્યક ચીજવસ્તુઓના પૂરવઠામાં સંકળાયેલી સુવિધાઓમાં સંકળાયેલા કર્મચારીઓની નિયમિત સ્વાસ્થ્ય તપાસ અને સેનિટાઇઝેશન તપાસ થશે અને તેમને યોગ્ય સુરક્ષાત્મક સુવિધા આપવામં આવશે.
SOP દસ્તાવેજ
(Visitor Counter : 171
નાણા મંત્રાલય
MSMEsને રાહત આપવાના ભાગરૂપે, છેલ્લા 10 દિવસમાં 5204 કરોડ રૂપિયાની કિંમતના I-T રીફંડ જાહેર કરવામાં આવ્યા: CBDT
સેન્ટ્રલ બોર્ડ ઓફ ડાયરેક્ટ ટેક્સીસ એ આજે જણાવ્યું હતું કે 8 એપ્રિલ 2020થી લઈને અત્યાર સુધી અંદાજે 8.2 લાખ નાના ઉદ્યોગો ને 5204 કરોડ રૂપિયાની કિંમતના આવકવેરા રીફંડ જાહેર કરી દેવામાં આવ્યા છે. આ આવકવેરા રીફંડ MSMEsને કોવિડ-19 રોગચાળાની સ્થિતિમાં કોઇપણ પ્રકારના પગાર કપાત કે છટણી વિના તેમની ઔદ્યોગિક પ્રવૃત્તિઓને ચાલુ રાખવામાં સહાયક બનશે.
CBDTએ જણાવ્યું હતું કે તારીખ 8મી એપ્રિલ 2020ના રોજ જાહેર કરવામાં આવેલ પ્રેસ નોટ સ્વરૂપે સરકારનો નિર્ણય આવ્યો ત્યારથી અત્યાર સુધીમાં I-T વિભાગ દ્વારા કોવીડ-19 રોગચાળાની સ્થિતિમાં કરદાતાઓને મદદ કરવા માટે આશરે 14 લાખ રીફંડ જેમાં પ્રત્યેકને 5 લાખ રૂપિયા સુધીના રીફંડ જાહેર કરી દેવામાં આવ્યા છે. MSME ક્ષેત્રમાં નાના ઉદ્યોગોને રાહત પૂરી પાડવાના ઉદ્દેશ્યને ધ્યાનમાં રાખીને CBDT આગળ જતા વહેલામાં વહેલી તકે 7760 કરોડ રૂપિયાના રીફંડ પણ જાહેર કરશે.
CBDTએ ફરી વાર પોતાની વિનંતી કરતા જણાવ્યું હતું કે આશરે 1.74 લાખ કેસોમાં કરદાતાઓ પાસેથી તેમના બાકી રહેલ કર માંગણીના સમાધાનના સંદર્ભમાં પ્રતિભાવ આવવાની રાહ જોવાઈ રહી છે કે જેની માટે તેમને એક યાદ અપાવતો ઈમેઈલ મોકલી આપવામાં આવ્યો છે. તેમાં તેમને 7 દિવસમાં પ્રતિભાવ આપવા જણાવવામાં આવ્યું છે જેથી કરીને રીફંડની પ્રક્રિયા વહેલામાં વહેલી તકે પૂરી કરી શકાય.
અત્રે ઉલ્લેખનીય છે કે આ પ્રતિભાવો ઓનલાઈન કરદાતા ઈ-ફીલિંગ એકાઉન્ટના માધ્યમથી www.incometaxindiaefiling.gov.in ની ઉપર પણ પુરા પાડી શકાય છે.
GP/DS
(Visitor Counter : 140
પ્રધાનમંત્રીનું કાર્યાલય
ભારતે નવી વ્યૂહાત્મક તાકાત મેળવી છે; સરહદો પહેલા કરતા વધુ સુરક્ષિત: લાલ કિલ્લા પરથી સ્વતંત્રતા દિવસના સંબોધન દરમિયાન પ્રધાનમંત્રી શ્રી નરેન્દ્ર મોદી
"સશસ્ત્ર દળોનું આધુનિકીકરણ કરવામાં આવી રહ્યું છે; તેમને યુવાન બનાવવા અને ભવિષ્યના પડકારોનો સામનો કરવા માટે તૈયાર થવું એ અમારી સર્વોચ્ચ પ્રાથમિકતા છે”
"ભારતે તાજેતરના વર્ષોમાં એક નવી વ્યૂહાત્મક તાકાત પ્રાપ્ત કરી છે અને આજે આપણી સરહદો પહેલા કરતા વધુ સુરક્ષિત છે,"એમ પ્રધાનમંત્રીએ શ્રી નરેન્દ્ર મોદીએ 15 ઓગસ્ટ, 2023ના 77મા સ્વતંત્રતા દિવસ પર દિલ્હીના ઐતિહાસિક લાલ કિલ્લા પરથી રાષ્ટ્રને સંબોધન દરમિયાન જણાવ્યું હતું. તેમણે વર્તમાન વૈશ્વિક સુરક્ષા પરિદ્રશ્ય વચ્ચે રાષ્ટ્રીય સુરક્ષાને સુનિશ્ચિત કરવાના સરકારના અટલ સંકલ્પનો પુનરોચ્ચાર કરતા ભારપૂર્વક જણાવ્યું કે સશસ્ત્ર દળોને આધુનિક બનાવવા અને તેમને યુવાન બનાવવા અને ભવિષ્યના તમામ પડકારોનો સામનો કરવા માટે તૈયાર કરવા માટે સંખ્યાબંધ લશ્કરી સુધારાઓ હાથ ધરવામાં આવી રહ્યા છે.
પ્રધાનમંત્રીએ એ વાત પર પણ ભાર મૂક્યો હતો કે દેશના લોકો આજે સુરક્ષિત અનુભવે છે કારણ કે આતંકવાદી હુમલાઓની સંખ્યામાં ધરખમ ઘટાડો થયો છે. જ્યારે દેશ શાંતિપૂર્ણ અને સુરક્ષિત હોય છે, ત્યારે વિકાસના નવા લક્ષ્યો પ્રાપ્ત થાય છે, એમ તેમણે જણાવ્યું હતું.
પ્રધાનમંત્રીએ વન રેન્ક વન પેન્શન યોજનાનો પણ ઉલ્લેખ કર્યો, જે સંરક્ષણ પેન્શનરોની લાંબા સમયથી પડતર માંગણી હતી, જે સત્તામાં આવતાની સાથે જ સરકાર દ્વારા લાગુ કરવામાં આવી હતી. “OROP આપણા દેશના સૈનિકો માટે સન્માનનો વિષય હતો. અમે સત્તામાં આવ્યા ત્યારે તેનો અમલ કર્યો. 70,000 કરોડ રૂપિયા આજે ભૂતપૂર્વ સૈનિકો અને તેમના પરિવારો સુધી પહોંચી ગયા છે,”એમ તેમણે ઉમેર્યું.
પ્રધાનમંત્રીએ સરહદો પર સશસ્ત્ર દળોના જવાનોને સ્વતંત્રતા દિવસની શુભેચ્છાઓ આપી, જેઓ ખાતરી કરે છે કે દેશ સુરક્ષિત છે અને તેના હિતોનું રક્ષણ થાય છે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પેટ્રોલિયમ અને કુદરતી ગેસ મંત્રાલય
પ્રધાનમંત્રી શ્રીએ તમામ એલપીજી ઉપભોક્તાઓ  માટે એલપીજી સિલિન્ડરની કિંમતમાં 200 રૂપિયા પ્રતિ સિલિન્ડરનો ઘટાડો કરવાનું સાહસિક પગલું ભર્યું
પ્રધાનમંત્રી ઉજ્જવલા યોજનાનાં ગ્રાહકોને તેમનાં ખાતામાં રૂ. 200/સિલિન્ડરની સબસિડી મળતી રહેશે
સરકારે 75 લાખ વધારાના ઉજ્જવલા જોડાણોને પણ મંજૂરી આપી છે, જે કુલ પીએમયુવાય લાભાર્થીઓને 10.35 કરોડ સુધી લઈ જશે
દેશભરનાં કુટુંબોને રાહત આપનારું આ પગલું પ્રધાનમંત્રી શ્રી નરેન્દ્ર મોદીની આગેવાની હેઠળની સરકારે રાંધણ ગેસની કિંમતમાં નોંધપાત્ર ઘટાડો કરવાની જાહેરાત કરી છે. 30.08.2023થી અમલી બનશે તો 14.2 કિલોના એલપીજી સિલિન્ડરની કિંમતમાં 200 રૂપિયાનો ઘટાડો દેશભરના તમામ બજારોમાં થશે. ઉદાહરણ તરીકે, દિલ્હીમાં આ નિર્ણયથી 14.2 કિલોના સિલિન્ડરની કિંમત હાલના 1103 રૂપિયા પ્રતિ સિલિન્ડરથી ઘટીને 903 રૂપિયા પ્રતિ સિલિન્ડર થઈ જશે. પ્રધાનમંત્રી નરેન્દ્ર મોદીએ કહ્યું કે, "રક્ષાબંધનના પર્વ પર દેશની મારી કરોડો બહેનોને આ ભેટ છે. અમારી સરકાર હંમેશાં શક્ય તમામ પ્રયાસો કરશે, જે લોકોના જીવનની ગુણવત્તા સુધારે અને ગરીબ અને મધ્યમ વર્ગને લાભ આપે."
આ ઘટાડો પીએમયુવાય પરિવારોને સિલિન્ડર દીઠ રૂ. 200ની હાલની લક્ષ્યાંકિત સબસિડી ઉપરાંત છે, જે ચાલુ રહેશે. તેથી, પીએમયુવાય ઘરો માટે, આ ઘટાડા પછી દિલ્હીમાં અસરકારક કિંમત 703 રૂપિયા પ્રતિ સિલિન્ડર હશે.
નોંધનીય છે કે દેશમાં 9.6 કરોડ પીએમયુવાય લાભાર્થી પરિવારો સહિત 31 કરોડથી વધુ ઘરેલુ એલપીજી ગ્રાહકો છે અને આ ઘટાડો દેશના તમામ એલપીજી ઉપભોક્તાઓને મદદ કરશે. પીએમયુવાયની બાકી રહેલી અરજીઓને દૂર કરવા અને તમામ પાત્રતા ધરાવતાં કુટુંબોને ડિપોઝિટ ફ્રી એલપીજી કનેક્શન પ્રદાન કરવા માટે સરકાર ટૂંક સમયમાં એલપીજી કનેક્શન ન ધરાવતી ગરીબ કુટુંબોની 75 લાખ મહિલાઓને પીએમયુવાય કનેક્શનનું વિતરણ શરૂ કરશે. તેનાથી પીએમયુવાય હેઠળ લાભાર્થીઓની કુલ સંખ્યા 9.6 કરોડથી વધીને 10.35 કરોડ થઈ જશે.
આ નિર્ણયો નાગરિકો પરના આર્થિક બોજને હળવો કરવા અને ઘરોના કલ્યાણને પ્રોત્સાહન આપવા માટે સરકારના ચાલી રહેલા પ્રયત્નોના ભાગરૂપે લેવામાં આવ્યા છે. રાંધણ ગેસની કિંમતોમાં ઘટાડો એ સરકારની તેના નાગરિકોની સુખાકારીને પ્રાથમિકતા આપવાની અને વાજબી દરે આવશ્યક ચીજવસ્તુઓની સુલભતા સુનિશ્ચિત કરવાની પ્રતિબદ્ધતાને પ્રતિબિંબિત કરે છે.
પેટ્રોલિયમ અને કુદરતી ગેસ મંત્રી શ્રી હરદીપ સિંહ પુરીએ આ નિર્ણય પર ખુશી વ્યક્ત કરતા કહ્યું કે, "અમે પરિવારો દ્વારા તેમના બજેટના સંચાલનમાં આવતા પડકારોને સમજીએ છીએ. રાંધણ ગેસની કિંમતોમાં ઘટાડાનો ઉદ્દેશ પરિવારો અને વ્યક્તિઓને સીધી રાહત પ્રદાન કરવાનો છે, ત્યારે આવશ્યક ચીજવસ્તુઓની વાજબી સુલભતા સુનિશ્ચિત કરવાનાં સરકારનાં વિસ્તૃત લક્ષ્યાંકને ટેકો આપવાનો પણ છે."
રાંધણ ગેસના ભાવમાં ઘટાડાથી સમાજના વ્યાપક સ્પેક્ટ્રમ માટે જીવનનિર્વાહના ખર્ચ પર સકારાત્મક અસર થવાની અપેક્ષા છે. સરકારનું આ સક્રિય પગલું કુટુંબો માટે નોંધપાત્ર ખર્ચની બચત કરવા માટે અપેક્ષિત છે, જે નાગરિકોની નિકાલજોગ આવકમાં પ્રશંસનીય યોગદાન આપશે.
સરકાર લોકોનો ભાર હળવો કરવા માટે વિવિધ પગલાં લઈ રહી છે અને રાંધણગેસના ભાવમાં આ ઘટાડો એ લોકોની જરૂરિયાતો પ્રત્યે સરકારની પ્રતિભાવશીલતા અને તેમના કલ્યાણ પ્રત્યેની તેની અવિરત પ્રતિબદ્ધતાનો પુરાવો છે.
CB/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 198.51 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 1,22,335 થયું
સક્રિય કેસનું ભારણ હાલમાં 0.28% છે
સાજા થવાનો દર હાલમાં 98.51% નોંધાયો
છેલ્લા 24 કલાકમાં 15,899 દર્દીઓ સાજા થયા, કુલ વધીને 4,29,37,876 દર્દીઓ સાજા થયા
છેલ્લા 24 કલાકમાં ભારતમાં 18,815 નવા કેસ નોંધાયા
દૈનિક પોઝિટિવીટી દર 4.96% પહોંચ્યો
સાપ્તાહિક પોઝિટિવીટી દર હાલમાં 4.09% છે
કુલ 86.57 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,79,470 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 123
માહિતી અને પ્રસારણ મંત્રાલય
વિધાનસભા ચૂંટણીના પરિણામો ડીડી ન્યૂઝ પર લાઈવ
અધિકૃત રીઅલ ટાઇમ અપડેટ્સ ગ્રાઉન્ડ પરથી લાઇવ
5 રાજ્યોમાં તાજેતરમાં યોજાયેલી વિધાનસભાની ચૂંટણીના પરિણામોની લોકો આતુરતાપૂર્વક રાહ જોઈ રહ્યા હોવાથી, ડીડી ન્યૂઝ અને ઓલ ઈન્ડિયા રેડિયો ન્યૂઝ, જાહેર પ્રસારણકર્તા પ્રસાર ભારતીના સમાચાર પ્રસારણ માધ્યમો, 10, માર્ચ 2022ના રોજ મત ગણતરીના દિવસે મિનિટ-મિનિટના અપડેટ્સ કવર કરવા માટે તૈયાર છે.
આંકડાઓની ગણતરીમાં સચોટતા અને તથ્ય-તપાસની ખાતરી કરવા ઓનગ્રાઉન્ડ રિપોર્ટરો અને સ્ટ્રિંગર્સના વિશાળ નેટવર્ક દ્વારા, DD ન્યૂઝ તમને પાંચેય રાજ્યોમાંથી વાસ્તવિક સમયમાં સૌથી સચોટ આંકડાઓ જણાવશે. રાજકીય નિષ્ણાતો અને વિવેચકો સવારે 7 વાગ્યાથી ડીડી ન્યૂઝના શો 'જનાદેશ' પર તે આંકડાઓનું જીવંત વિશ્લેષણ કરશે.
એક લાઇવ ડેટા હબ, જે ઓનગ્રાઉન્ડ ટીમ અને પહોંચની તાકાતનો લાભ લે છે, તે દરેક સેકન્ડે DD ન્યૂઝ પર અપડેટ્સને વધુ સમૃદ્ધ બનાવશે. 5 રાજ્યોના કાઉન્ટિંગ બૂથ પર ચેનલની હાજરી આ ડેટા હબને લાઈવ કાઉન્ટિંગ નંબર્સ ફીડ કરશે, જે પછી રીઅલ ટાઇમમાં કોલેટેડ અને વિશ્લેષણ કરવામાં આવશે. 3D ગ્રાફિક્સના આકર્ષક સપોર્ટ સાથે દર સેકન્ડે અપડેટ થયેલા લીડ્સ અને પરિણામોની લાઇવ ટેલી દર્શકોને મત ગણતરીની જેમ સ્પષ્ટ સમજણ મેળવવાની મંજૂરી આપશે.
ચેનલ પરના અહેવાલમાં ગ્રાઉન્ડ ઝીરોથી લાઇવ કવરેજ, રાજકીય વિશ્લેષકો અને રાજકીય નેતાઓ સાથે સ્ટુડિયોમાં ચર્ચાઓનું મિશ્રણ હશે.
ઉત્તર પ્રદેશ, ઉત્તરાખંડ, પંજાબ, મણિપુર અને ગોવા જેવા પાંચ ચૂંટણી સંબંધિત રાજ્યોમાં દૂરદર્શનના પ્રાદેશિક સમાચાર એકમો પણ સવારે 7 વાગ્યાથી દિવસભર લાઇવ અપડેટ્સ સાથે અલગ-અલગ વિશેષ શોનું આયોજન કરશે. આ કાર્યક્રમો રાજ્યના જાણીતા રાજકીય નિષ્ણાતો અને નેતાઓ સાથે મુદ્દા પર ચર્ચા કરવા સાથે લીડ અને પરિણામોની તાજી સ્થિતિ બતાવશે.
ઓલ ઈન્ડિયા રેડિયો ન્યૂઝ નેટવર્કે પણ 10 માર્ચે મતગણતરીના અધિકૃત અને વાસ્તવિક સમયના અપડેટ્સ આપવા માટે વિસ્તૃત વ્યવસ્થા કરી છે. દેશનું સૌથી મોટું રેડિયો નેટવર્ક ઓલ ઈન્ડિયા રેડિયો 10 માર્ચે સવારે 7 થી શરૂ થનારા 9 કલાકથી વધુ સમય માટે ચૂંટણી પરિણામો પર વિશેષ બુલેટિન અને કાર્યક્રમોનું પ્રસારણ કરશે. આ કાર્યક્રમો AIR FM Gold પર 100.1 MHz, FM રેઈનબો નેટવર્ક, Vividh Bharati અને AIRની અન્ય સ્થાનિક ચેનલો પર પ્રસારિત કરવામાં આવશે. તે AIR YouTube ચેનલ પર પણ લાઈવ ઉપલબ્ધ થશે - https://www.youtube.com/NEWSONAIROFFICIAL
પાંચેય રાજ્યોના AIR સંવાદદાતાઓ મતગણતરીનું નવીનતમ જીવંત અપડેટ પ્રદાન કરશે. સ્ટુડિયોના નિષ્ણાતો પરિણામોનું વ્યાપક અને ઊંડાણપૂર્વક વિશ્લેષણ રજૂ કરશે.
ખાસ ચૂંટણી બુલેટિન ઉપરાંત, ઊંડાણપૂર્વકની જીવંત ચર્ચા સાંજે 7:20 થી 8 PM સુધી પ્રસારિત કરવામાં આવશે. 5 રાજ્યોના નિષ્ણાતો સાથેનો એક વિશિષ્ટ રેડિયો બ્રિજ કાર્યક્રમ રાત્રે 9:15 થી 10 વાગ્યા સુધી પ્રસારિત કરવામાં આવશે.
સમગ્ર દેશમાં AIRના તમામ 46 પ્રાદેશિક સમાચાર એકમો પોતપોતાના રાજ્યોની પ્રાદેશિક ભાષાઓમાં વિશેષ કાર્યક્રમો અને સમાચાર બુલેટિન લગાવશે. FM Gold, FM Rainbow, Vividh Bharati અને AIRની અન્ય સ્થાનિક ચેનલો જેવી વિવિધ ચેનલો દ્વારા દેશભરમાં કલાકદીઠ સમાચાર બુલેટિન ઉપલબ્ધ થશે.
આ વિશેષ શો અને લીડ્સ અને પરિણામો પરના વાસ્તવિક સમયના અપડેટ્સ પ્રસાર ભારતીના ડિજિટલ પ્લેટફોર્મ્સ પર પણ ઉપલબ્ધ હશે, જેમાં NewsOnAir એપ, ટેલિગ્રામ ચેનલ અને પ્રસાર ભારતી ન્યૂઝ સર્વિસિસના ટ્વિટર હેન્ડલ અને DD અને AIRની YouTube ચેનલોનો સમાવેશ થાય છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 292
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 207.47 કરોડ રસીના ડોઝ  આપવામાં આવ્યા
- છેલ્લા ચોવિસ કલાકમાં 17,72,441 ડોઝ આપવામાં આવ્યા
- ભારતમાં સક્રિય કેસનું ભારણ 1,23,535 થયું
- સક્રિય કેસનું ભારણ હાલમાં 0.28% છે
- સાજા થવાનો દર હાલમાં 98.53% નોંધાયો
- છેલ્લા 24 કલાકમાં 18,053 દર્દીઓ સાજા થયા, કુલ વધીને 4,35,73,094 દર્દીઓ સાજા થયા
- છેલ્લા 24 કલાકમાં ભારતમાં 16,561 નવા કેસ નોંધાયા
- દૈનિક પોઝિટિવીટી દર 5.44% પહોંચ્યો
- સાપ્તાહિક પોઝિટિવીટી દર હાલમાં 4.88% છે
- કુલ 87.95 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,04,189 ટેસ્ટ કરાયા
#Unite2FightCorona
#IndiaFightsCorona
Press Information Bureau
Ministry of Information & Broadcasting
Government of India
પ્રધાનમંત્રીનું કાર્યાલય
પ્રધાનમંત્રી 7 માર્ચના રોજ ‘જનઔષધિ દિવસ’ની ઉજવણીના એક કાર્યક્રમને સંબોધન કરશે
પ્રધાનમંત્રી શિલોંગની NEIGRIHMSમાં 7500મું જનઔષધિ કેન્દ્ર દેશને અર્પણ કરશે
પ્રધાનમંત્રી શ્રી નરેન્દ્ર મોદી 7 માર્ચ, 2021ના રોજ સવારે 10 વાગે વીડિયો કોન્ફરન્સના માધ્યમથી ‘જનઔષધિ દિવસ’ની ઉજવણી પર સંબોધન કરશે. આ કાર્યક્રમ દરમિયાન પ્રધાનમંત્રી શિલોંગમાં NEIGRIHMS માં દેશને 7500મું જનઔષધિ કેન્દ્ર અર્પણ કરશે. તેઓ પ્રધાનમંત્રી ભારતીય જનઔષધિ પરિયોજનાના લાભાર્થીઓ સાથે સંવાદ કરશે અને આ યોજનામાં ઉત્કૃષ્ટ કામગીરી કરનાર લોકોને પુરસ્કારો પણ એનાયત કરશે. આ પ્રસંગે કેન્દ્રીય રસાયણ અને ખાતર મંત્રી પણ ઉપસ્થિત રહેશે.
પ્રધાનમંત્રી ભારતીય જનઔષધિ પરિયોજના
આ પહેલ વાજબી કિંમતે ગુણવત્તાયુક્ત દવાઓ પ્રદાન કરવાનો પ્રયાસ છે. આ યોજના અંતર્ગત સ્ટોરની સંખ્યા વધીને 7499 થઈ છે, જે દેશના તમામ જિલ્લાઓમાં કાર્યરત છે. નાણાકીય વર્ષ 2020-21માં  આ કેન્દ્રોમાં વેચાણથી સામાન્ય નાગરિકોને કુલ અંદાજે રૂ. 3600 કરોડની બચત થઈ હતી, કારણ કે આ દવાઓ બજારમાં પ્રવર્તમાન દરથી 50 ટકાથી 90 ટકા સુધી સસ્તી છે.
જનઔષધિ દિવસ વિશે
જનઔષધિ વિશે વધારે જાગૃતિ લાવવા “જન ઔષધિ – સેવા ભી, રોજગાર ભી” થીમ સાથે દેશમાં 1 માર્ચથી 7 માર્ચ સુધી આખું અઠવાડિયું ‘જનઔષધિ સપ્તાહ’ તરીકે ઉજવવામાં આવે છે. સપ્તાહનો છેલ્લો દિવસ એટલે કે 7મી માર્ચની ઉજવણી ‘જનઔષધિ દિવસ’ તરીકે થશે.
SD/G/BT/JD
(